kardosdrur/scandi-wiki huggingface dataset:
Tuborgfondet

Tuborgfondet virker til gavn for samfundet og særligt dansk erhvervsliv. Vi arbejder for, at unge i alderen 16-30 år får flere muligheder for i fællesskab at skabe en håbefuld og bæredygtig fremtid. For som samfund når vi aldrig længere end ungdommens drømme. Og som erhvervsliv når vi aldrig længere end næste generations handlekraft, mod og evne til at tænke nyt. Derfor er Tuborgfondets målgruppe ungdommen.

Tuborgfondet styrker unges engagement og muligheder i samfundets fællesskaber og støtter aktiviteter, der er drevet af unge eller for unge,

Tuborgfondet er en del af Carlsbergfondet og dermed en del af Carlsbergfamilien, der også tæller Carlsberg Group, Carlsberg Research Laboratory, Det Nationalhistoriske Museum på Frederiksborg slot, Ny Carlsbergfondet og Ny Carlsberg Glyptotek.

Tuborgfondet har adresse på Ny Kongensgade 20, 1577 København V. 

Tuborgfondet blev etableret d. 9. februar 1931 af De Forenede Bryggerier A/S (Tuborg) i anledning af 40-årsdagen for selskabets stiftelse.

Siden har Tuborgfondet gennemgået en række forskellige tilpasninger. I 1991, godt 20 år efter fusionen mellem Carlsberg og Tuborg, blev Tuborgfondet fusioneret ind i det erhvervsdrivende fond, Carlsbergfondet og er i dag afdeling D i Carlsbergfondet.

Tuborgfondets oprindelige fundats angiver, at fondet skal ”virke for samfundsgavnlige formål, særligt til støtte for dansk erhvervsliv”, og dette er videreført i Carlsbergfondets fundats § 11. Tuborgfondets formålsparagraf er gennem tiden blev omsat til handling med respekt for både stifters vilje samt de samfundsmæssige udfordringer og muligheder, der til enhver tid sætter rammerne for fondets virke. Tuborgfondets formålsparagraf udfoldes i fondets strategi, som giver retning for fondets virke og uddelinger.

Støtte 
Tuborgfondet uddeler årligt 60-70 millioner kroner. Midlerne kommer fra Carlsbergfondet, der er hovedaktionær i Carlsberg A/S, verdens tredje største bryggeri, og som hver år uddeler sit aktieudbytte til velgørende formål. Tuborgfondet uddeler 13 pct. af Carlsbergfondets samlede bevillinger i det enkelte regnskabsår.

Tuborgfondets målgruppe er unge fællesskaber fra 16 til 30 år og organisationer, der deler vores ambition om at styrke unges mod, evner og handlekraft.

Ledelse 
Tuborgfondet ledes af en sekretariatschef og en bestyrelse, der udpeges af bestyrelsen for Carlsberg A/S. Carlsbergfondet vælger et medlem blandt medlemmerne af Carlsbergfondets bestyrelse.

Tuborgfondets sekretariatschef er siden 2019 Peter Giacomello.

Bestyrelse 

 Tidl. direktør i Tuborgfondet og adj. professor ved CBS, Anne-Marie Skov (formand)
 Jens Hjort, professor i astrofysik ved Niels Bohr Instituttet
 Trine Nielsen, Direktør for uddannelse og viden, DMJX
Allan Fenger, CEO Loop Consulting, iværksætter og investor
Mozhdeh Ghasemiyani, Psykolog & Selvstændig Konsulent
 Johan Olsen, Biolog og forsker på Københavns Universitet samt musiker
Christian Wulff Søndergaard, Vice President, Corporate Affairs Carlsberg

Se også

Eksterne henvisninger 

 Tuborgfondets hjemmeside
Tuborgfondets Facebook-side

Fonde fra Danmark
Etableret i 1931
Fondet
Eske Jensen Brock

Eske Jensen Brock (død 3. maj 1441) eller som han også kaldtes Brock Jensen var søn af Jens Jensen Brock til Clausholm (som blev dræbt 1404 af hr. Jens Nielsen Løvenbalk) og Ide Lagesdatter Panter (hvis våbenmærke var et spraglet panterdyr). Han blev opkaldt efter sin farfaders morbroder Eske Brock til Hikkebjærg (Hekkebjerg Slot).
 
Hans egen slægt havde hidtil ikke ført fast tilnavn, men hans efterkommere beholdt navnet Brock ved siden af det fædrene våben, som var en blå spids fra skjoldfoden i sølvfelt. Eske Brock skrives til slægtens stamgård Essendrup ved Randers og nævnes første gang i 1425. Fire år efter var han ridder og lensmand på Københavns Slot, og 1432 nævnes han som rigsråd i det forlig med hansestæderne, der blev indgået i Horsens. 

Året efter blev han brugt i diplomatiske forhandlinger med de engelske og de stralsundske afsendinger, og 1435 var han lensmand på Aalborghus, men mistede dette len få år efter. Han var en af de adelsmænd, som foranledigede kong Erik af Pommerns fordrivelse og hertug Christoffers indkaldelse, og efter denne sidstes tronbestigelse fik han på ny Aalborghus i forlening. Men han fik kun kort nytte deraf, thi 3. maj 1441 faldt han i Slaget ved Skt. Jørgensbjerg imod de oprørske bønder. De havde et særlig godt øje til ham, som skal have været dem en streng herre, og det fortælles, at vendelboerne efter slaget huggede hans lig i syv stykker og sendte et til hvert af herrederne nord for Limfjorden.

Ægteskab 
Eske Jensen Brock var gift med:
 Sophie Andersdatter Hak (Hack) datter af Anders Hak og Gertrud Mogensdatter Munk
 Ellen Henriksdatter Gyldenstierne datter af Henrik Knudsen Gyldenstierne og Anne Mogensdatter Munk (død 1472) som efter hans død ægtede hun hr. Corfits Rønnov
 søn Lave Eskesen Brock (død 1503)
 Et eller flere børn, da der i 1449 solgte Hr. Niels Manderup Gods til Hr. Henrik Knudsen Gyldenstierne på Hr. Eske Brocks børns vegne, men de må være døde ganske unge.

Kilder 
 
 Danmarks Adels Aarbog 1889, S. 103.

Eksterne henvisninger 
 

Rigsråder fra Danmark
Lensmænd fra Danmark
Godsejere fra Danmark
Danskere i 1400-tallet
Eske Jensen
Artikler fra 1. udgave af Dansk biografisk leksikon
En ganske rar mand

En ganske rar mand () er en norsk film fra 2010. Den er instrueret af Hans Petter Moland og er hans sjette spillefilm. Danske Kim Fupz Aakeson har skrevet manuskriptet. Indspilningen begyndte 25. marts 2009. Svenske Stellan Skarsgård spiller hovedrollen.  Også Bjørn Floberg, Bjørn Sundquist og Aksel Hennie medvirker i filmen.

«Regnskap (arbejdstitel) handler om voksne mennesker, der har det hårdt med at følge med tiden. Det er en sort komedie om det at ældes med værdighed, også for kriminelle,» har Moland sagt.

Medvirkende

Referencer

Eksterne henvisninger 
 

Komediefilm fra Norge
Norske film fra 2010
Dramafilm fra Norge
Film instrueret af Hans Petter Moland
Norsksprogede film
Læbe

Læber en et synligt organ, som er en del af munden hos mennesker og dyr og bruges til at åbne og lukke munden. Læberne har dermed en vigtig betydning i forbindelse med åndedrættet og indtagelse af føde. De kan også bruges til at kysse og smile med.

Menneskerne læbers anatomi 
Læberne (labium superius og labium inferius) er to hudfolder, der begrænser indgangen til mund fortil. Læberne består hver af en område beklædt med tynd hud besat med hår (hhv. under næsen og over hagen), samt de "røde læber" (prolabium). Prolabiets røde farve skyldes, at blodkar får tæt relation til hudoverfladen.

Man kan i læberne skelne mellem 4 lag, benævnt udvendigt fra:
 Huden, dermis, som bl.a. indeholder svedkirtel og talgkirtler. Efter puberteten besættes den med tykke terminalhår. Prolabiet er ikke udstyret med hår eller kirtler, hvilket forklarer, hvorfor læberne ofte hurtigt tørrer ud.
 M. orbicularis oris, som er den store muskel, der omgiver læberne, og (sammen med en række andre mimiske ansigtsmuskler) modificerer læbernes facon.
 Submucosa, der indeholder læbekirtlerne, glandulae labialis, der udmunder i mundhulen.
 Mucosa. Slimhinden, der på indsiden beklæder mundhulen. Mucosa er naturligt sammenhængende med huden gennem mundspalten, rima oris, samt kindernes slimhinde.

Den vertikale bule over den øverste læbe kaldes "philtrum".

Der er tolv forskellige muskler involveret i at bevæge læberne.

Noter 

Mundens anatomi
Sele

Sele har flere betydninger:

 Seler - en beklædningsgenstand, der holder bukser oppe.
 Sikkerhedssele - en sikkerhedsanordning til køretøjer.
 Sele (Norge) - norsk by i Klepp kommune, Rogaland fylke.
Beneath the Remains

Beneath the Remains er det tredje studiealbum af det brasilianske thrash metal-band Sepultura, som blev udgivet i 1989. Det var deres første udgivelse gennem Roadrunner Records. Til dato har albummet solgt over 600.000 eksemplarer verden over.

Beneath the Remains har en anderledes produktion og skarpere budskab i sangene, sammenlignet med gruppens tidligere materiale. Selve albummet anses for at være en klassiker indenfor thrash- og dødsmetal. Ifølge vokalist Max Cavalera var det med denne udgivelse, at Sepultura "virkelig fandt deres stil."

Dette var bandets første album med det logo de ville bruge helt op til Nation albummet. Det var også deres første udgivelse med Michael Whelan som omslagsdesigner – i dette tilfælde Nightmare in Red.".

Max Cavalera rejste til New York i februar 1988, og brugte en hel uge på at forhandle med Roadrunnerpladeselskabet. Selvom de tilbød Sepultura en 7-albums pladekontrakt, var pladeselskabet usikre på gruppens salgspotentiale. Albummets budget var lille (regnet til omkring $8,000), men endte med at koste det dobbelte.

Scott Burns som tidligere havde arbejdet med store Florida dødsmetal-grupper som Obituary, Death og Morbid Angel, blev valgt til producer. Burns gik med til at arbejde for den lave pris af $2,000, da han var nysgerrig omkring Brasilien.

Sepultura brugte sidste halvdel af december på indspilningerne i Nas Nuvens Studio i Rio de Janeiro, fra klokken 8 om aftenen til klokken 5 om morgenen.

Sporliste 
 "Beneath the Remains" – 5:11
 "Inner Self" – 5:07
 "Stronger Than Hate" – 5:50
 "Mass Hypnosis" – 4:22
 "Sarcastic Existence" – 4:43
 "Slaves of Pain" – 4:00
 "Lobotomy" – 4:55
 "Hungry" – 4:28
 "Primitive Future" – 3:08
 "A Hora E A Vez Do Cabelo Nascer"
 "Inner Self (Trommespor)"
 "Mass Hypnosis (Trommespor)"
Spor 10-12 er bonusspor på genudgivelsen fra 1997

Litteratur 
 Anonymous (2003). A Megaton Hit Parade: The All-Time Thrash Top 20. Terrorizer, 109: 34-55.
 Barcinski, André & Gomes, Silvio (1999). Sepultura: Toda a História. São Paulo: Ed. 34. 
 Harris, Keith (2000). Roots?: the relationship between the global and the local within the Extreme Metal scene. Popular Music, 19: 13-30.
 Sepultura (1989). Beneath the Remains. [CD]. New York, NY: Roadrunner Records. The Sepultura Remasters (1997).

Fodnoter 

Album fra 1989
Sepultura album
Real Salt Lake

Real Salt Lake er en amerikansk fodboldklub fra Sandy ved Salt Lake City. Klubben blev grundlagt i 2005 og spiller i Major League Soccer.

Mesterskab 2009 
Klubben kvalificerede sig som det sidste hold til MLS-playoffs i 2009 turneringen. I Eastern Conference finalen vandt de over Chicago Fire og mødte Los Angeles Galaxy i finalen (MLS Cup) om det amerikanske mesterskab. Finalen blev spillet 22. november 2009 på Qwest Field i Seattle, med Real Salt Lake som vinder efter straffesparkskonkurrence.

Eksterne henvisninger 

 Klubbens officielle hjemmeside  

Fodboldklubber i USA
Etableret i 2005
Salt Lake City
Bestial Devastation/Século XX

{{Infoboks album
  |Titel        = Bestial Devastation/Século XX
  |Cover        =
  |Coverstørrelse =
  |Kunstner     = Sepultura Overdose
  |Type         = Studiealbum
  |Udgivet      = 1985
  |Spor         = 
  |Genre        = Thrash metal Dødsmetal
  |Længde       = 36:39
  |Sprog        = 
  |Indspillet   = August, 1985
  |Producer     = 
  |Lydtekniker  =
  |Udgiver      = Cogumelo Records
  |Musikere     =
  |Anmeldelser  = 
  |Hitlister    =
  |Priser       =
  |Før          =    ()
  |Nu           = '''''()
  |Efter        = '()
  |Langtype     =
  |Kompileret af= 
  |Diverse      =
}}Bestial Devastation/Século XX er et delealbum af de to brasilianske thrash metal-bands Sepultura og Overdose, som blev udgivet i 1985 gennem Cogumelo Records. Albummet blev indspillet og mikset på 2 dage i J.G. Estudios, Belo Horizonte, Brasilien. Samme år udgav Sepultura deres del af sporene på epen Bestial Devastation''.

Spor

Sepultura 
 "The Curse" – 00:39
 "Bestial Devastation" – 03:06
 "Antichrist" – 03:46
 "Necromancer" – 03:52
 "Warriors of Death" – 04:07

Overdose 
 "Anjos do Apocalipse"	- 10:02
 "Filhos do Mundo" – 06:04
 "Século XX" – 05:03

Fodnoter 

Album fra 1985
Dødsmetalalbum
Alt det jeg ville have sagt

Alt det jeg ville have sagt er debutalbummet af den danske popsanger og X Factor-deltager Basim, der udkom den 13. oktober 2008 på Universal Music. Albummet modtog i december 2008 guld for 15.000 solgte eksemplarer. Alt det jeg ville have sagt blev genudgivet i en Speciel Edition den 30. marts 2009, som indeholder to nye versioner af singlen "Baby, jeg savner dig".

Førstesinglen, titelnummeret "Alt det jeg ville have sagt", udkom den 11. august 2008. Sangen er skrevet af Peter Smith, der oprindeligt indspillede sangen under titlen "Alt jeg ville have sagt" i 1990.

Spor

Special Edition

Hitlister og certificeringer

Album

Certificeringer

Singler

Kilder 

Album fra 2008
Album fra 2009
Basim-album
Vestfjends Pastorat

Vestfjends Pastorat eller Vroue-Resen-Iglsø-Vridsted-Fly Pastorat er et pastorat i Folkekirken i Viborg Domprovsti, Viborg Stift. Det ligger i  Viborg Kommune, Region Midtjylland. 
Pasoratet blev skabt, da de to pastorater Vroue-Resen og Vridsted-Fly blev slået sammen den 1. januar 2010.
Pastoratet omfatter de fem sogne: Vroue Sogn, Resen Sogn, Iglsø Sogn, Vridsted Sogn og Fly Sogn og betjenes i øjeblikket (pr. 1.12.2009) af to præster: Caspar Wenzel Tornøe (kirkebogsfører) og Jørgen Lomholt Husted.

Eksterne henvisninger 
 Pastoratets hjemmeside – Provstioplysninger 
 Sogneoplysninger : Vroue  – Resen  – Iglsø  – Vridsted  – Fly 
 Kort over sogne og herreder i det gamle Viborg Amt – Fjendsnet

Pastorater i Viborg Domprovsti
Decemberorkanen 1999

Decemberorkanen, også kendt som orkanen ‘Adam’, var en orkan, der ramte Danmark om aftenen d. 3. december 1999. Det er den hidtil værste orkan registreret i Danmark, hvor syv blev dræbt og 800 kvæstet.

Bus-, tog- og flydriften blev indstillet, politiet frarådede al unødig udkørsel, og forsikringsbranchen opgjorde skaderne til 13 milliarder kroner. I skovene væltede et voldsomt stort antal træer, og omkring 4 millioner kubikmeter træ gik tabt.

Begreb

Se også  
 Vejrekstremer i Danmark

Referencer

Eksterne henvisninger

 

Orkaner
Begivenheder i 1999
Danmarks vejr
Befri dig selv

Befri dig selv er det andet studiealbum fra den danske popsanger og X Factor-deltager Basim, der udkom den 19. oktober 2009.

Trackliste 
"En som dig" – 4:03
"I nat" – 3:40
"Befri dig selv" – 3:05
"Vidunderlig underlig" – 3:02
"Nok af dig" – 3:54
"Lever for dig" – 4:00
"En enkelt nat" – 3:22
"Basimania" – 3:20
"Jeg vil være din" – 3:17
"Klimax" – 3:52
"Livstegn" – 4:11
"Lad ikke solen gå ned" (Basim & Lis Sørensen) – 3:53

Credits

Billeder taget af Henrik Bülow
Makeup & styling: Lone Bidstrup Knudsen
Artwork & design: Dyhr.Hagen
Masteret af Nikolaj Vinten
Executive producer: Thomas M/Remee&Friends

Hitliste- og salgsplacering

Album

Singler

Referencer 

Album fra 2009
Basim-album
Matematisk fysik

Matematisk fysik er den videnskabelige disciplin, der vedrører grænsefladen mellem matematik og fysik. Journal of Mathematical Physics definerer det som "anvendelsen af matematik i problemer i fysik og udviklingen af matematiske metoder, der er velegnede til sådanne anvendelser og til formuleringen af fysiske teorier." American Mathematical Society placerer matematisk fysik under de brede kategorier partielle differentialligninger og algebraiske geometri med specificerende detaljer om, hvad der udgør de to kategorier.

Eksempler på emner i matematisk fysik er anvendelsen af funktionalanalyse i kvantefysik, anvendelsen af differentialgeometri i generel relativitetsteori, anvendelsen af kombinatorik og sandsynlighedsteori i statistisk fysik og anvendelsen af algebraisk geometri, topologi og kompleks geometri i strengteori.

Referencer
Landkreis Stade

Landkreis Stade er en landkreis i den nordlige del af den tyske delstat Niedersachsen. Den hører til Metropolregion Hamburg og grænser mod vest til floden Oste og Landkreis Cuxhaven, mod øst til byen Hamburg, i sydøst grænser den til Landkreis Harburg og i sydvest til Landkreis Rotenburg (Wümme). Mod nord og nordøst danner Elben en naturlig grænse, og på den andens side af floden ligger kreisene Steinburg og Pinneberg i delstaten Slesvig-Holsten.

Geografi 
Til Landkreis Stade hører landskaberne Altes Land, Kehdingen og Stader Geest. Gennem landkreisen løber flere mindre floder f.eks. Schwinge, die Este og Lühe.

Historie 
Landkreis Stade blev oprettet i 1932 af de tidligere selvstændige kreise Jork, Kehdingen og Stade.

Byer og kommuner 

Landkreisen havde   indbyggere pr.

Eksterne henvisninger
You Can Call Me Al

"You Can Call Me Al" er en sang af Paul Simon, og den første single fra hans album Graceland. Sangen nåede oprindeligt en placering som nr. 44 på hitlisten i USA i oktober 1986, men blev genudgivet med bedre promovering i marts 1987 og opnåede en 23. plads. I Storbritannien toppede den som nr. 4, og nr. 2 i Sverige og Holland.

Teksten beskriver en mand med en identitetskrise ("Where's my wife and family? What if I die here? Who'll be my role model?").

Sangen indeholder en usædvanlig bassolo udført af Bakithi Kumalo, hvor anden halvdel er en optagelse af første halvdel spillet baglæns.

Navnene til sangen kommer fra en episode ved en fest Simon og hans daværende kone Peggy Harper deltog i. Festens vært kaldte fejlagtigt Paul for "Al", og Peggy "Betty", hvilket inspirerede Simon til at skrive sangen.

Musikvideoer 
Paul Simon kunne ikke lide den originale musikvideo, der var en optagelse af hans optræden af sangen i en monolog i Saturday Night Live. Lorne Michaels fik delvist udtænkt en erstatningsvideo og denne blev instrueret af Gary Weis. I videoen fremstår det som om Chevy Chase synger alle Simons vokaler i en munter fremførsel, og gestikulerende til teksten. Simon havde et kedeligt udtryk igennem hele stykket, alt imens han slæber instrumenter ind (bl.a. congatrommer) så det passer sammen med musikken. De eneste tidspunkter hvor han synger er for at levere den dybe tone i sætningerne "If you'll be my bodyguard" og "I can call you Betty" i omkvædet. Under den instrumentale fade-out udfører Chase og Simon en rytmisk synkrondans. Chase, der er 1,93 m høj ragede højt op over den meget mindre, 1,60 m, Simon.

Efter det indledende håndtryk i musikvideoen begynder Simon at synge men stopper og kigger stærkt forundret på Chase, da han synger i stedet.

Fløjtesoloen i sangen blev udført af Morris Goldberg.

Coverversioner 
Den danske house-duo Musikk udgav i 2002 en coverversion af sangen, hvor Morten Remar lagde vokal til. Den blev #10 på den danske single-hitliste.

Det britiske indie folk band Noah And The Whale lavede en cover af nummeret som en b-side i 2008.

Jens Lekman, en svensk popsanger, spiller en akustisk cover af sangen, minus omkvædet ved sine optrædener.

Det amerikanske jamband moe. laver en elektrisk version af sangen ved deres koncerter, hvori Al Schnier synger vokal.

Noter

Eksterne henvisninger 
 Classic Tracks: Paul Simon 'You Can Call Me Al'

Sange fra 1986
Sange fra 1987
Paul Simon
Chop Top

Robert Paul "Chop Top" Sawyer er en fiktiv figur fra The Texas Chainsaw Massacre-franchisen lavet af Tobe Hooper og L. M. Kit Carson. Chop Top gør sin første optræden (portrætteret af Bill Moseley) i filmen Motorsavsmassakren 2 (1986) som en af filmens helte og den vigtigste kilde til dens sorte humor.

Fiktive personer
Thomas Lykke Pedersen

Thomas Lykke Pedersen (født 7. februar 1962) er en dansk politiker, der fra 1. januar 2010 er borgmester i Fredensborg Kommune, valgt for Socialdemokraterne.

Pedersen tog HF-eksamen fra Rungsted Gymnasium i 1981. Han har bl.a. arbejdet som marketingkoordinator i Dansk Energi.

Han har været byrådsmedlem siden 1986, i perioden 2006-2009 som 2. viceborgmester og formand for Børneudvalget i kommunen. Efter kommunalvalget 2009 konstituerede han sig med Socialistisk Folkeparti, Det Radikale Venstre, Dansk Folkeparti, Konservative og Venstre.

Referencer 

Borgmestre fra Socialdemokraterne
Borgmestre i Danmark 2018-2021
Borgmestre i Danmark 2022-2025
Ole Find Jensen

Ole Find Jensen (født 26. februar 1947 i Hornsherred) er en dansk politiker, der i perioden 2007 til 2013 var borgmester i Frederikssund Kommune, valgt for Socialdemokraterne.

Jensen er uddannet folkeskolelærer og har været ansat ved Ågerup Skole i Holbæk Kommune.

Han blev medlem af Jægerspris Kommunalbestyrelse i 1990 og overtog i 1998 borgmesterposten. Efter strukturreformen blev han borgmester i den nye Frederikssund Kommune. Han har bl.a. været bestyrelsesmedlem i Vestforbrænding og medlem af den forberedende bestyrelse i Movia.

Kildeangivelser 

Skolefolk fra Danmark
Borgmestre fra Socialdemokraterne
Tidligere borgmestre fra Danmark
Prins Alexandre af Belgien

Prins Alexandre af Belgien (Alexandre Emmanuel Henri Albert Marie Léopold) (18. juli 1942 i Laeken – 29. november 2009 i Sint-Genesius-Rode) var en belgisk prins, der var det ældste barn fra Kong Leopold den 3.'s ægteskab med Lilian Baels, prinsesse af Réthy. Han var den yngre halvbror til storhertuginde Joséphine-Charlotte af Luxembourg, kong Baudouin 1. af Belgien og kong Albert 2. af Belgien. 

Han tilhørte huset Sachsen-Coburg-Gotha.

Prinser af Belgien
Huset Sachsen-Coburg-Gotha
Gemini Observatory

Gemini Observatory er et internationalt astronomisk observatorium. To 8,1 meters identiske teleskoper på hver sin halvkugle dækker tilsammen den nordlige og den sydlige stjernehimmel, bortset fra deklinationer over +79° og under -89°. Teleskoperne blev bygget og drives af USA, Storbritannien, Canada, Chile, Brasilien, Argentina og Australien. Forskergrupper tildeles observationstid efter deres hjemlandes finansielle bidrag, men deltagere fra andre lande deltager også bl.a. den danske astronom dr. Inger Jørgensen.

Modsat mange andre store teleskoper er Geminis spejle overfladebelagt med sølv, for at kunne anvendes til observationer i det nær-infrarøde område. En overfladebelægning af aluminium er normalt godt nok til observationer i det optiske område, da det reflekterer 97 % af lyset. De sidste tre procent opvarmer spejlet og udsendes som infrarød stråling. En sølvbelægning reflekterer 99 % af infrarøde lys og emitterer den sidste procent som varmestråling (støj). Forskellen svarer til et 13 % større hovedspejl med aluminium. Ulempen er bl.a. at sølv har en tendens til at korrodere og derfor må beskyttes af et lag transparent kunststof: SiNx. Hvert hovedspejl på ca. 50 m² er kun dækket af ca. 50 gram sølv.

De nærinfrarøde observationer dækker over det svage lys fra brune dværge i kredsløb om klare stjerner og fjerne galakser, der pga. rødforskydningen ses bedst i det infrarøde område.

Gemini North 
Det nordlige teleskop ligger på Mauna Kea, Hawaii, i 4213 m højde. Det havde First Light i januar 1999 og i 2004 blev aluminiumsbelægningen udskiftet med en sølvbelægning.

Gemini South 
Det sydlige teleskop ligger på Cerro Pachón, Chile, i 2722 m højde. Det havde First Light i 2000 og i 2004 blev aluminiumsbelægningen udskiftet med en sølvbelægning.

Kilder

Eksterne henvisninger 

Astronomiske observatorier
Métro de Bruxelles

Bruxelles' metro er et undergrundsbanesystem, der strækker sig over store dele af Bruxelles i Belgien. Det indeholder fire konventionelle metrolinjer og tre "premetro"-linjer. Metro-linjerne er M1, M2, M5 og M6 med nogle delte strækninger, som dækker 40 km, med 60 (eller 59 afhængigt af tællemåden) stationer kun til metro.

Størstedelen af den strækning, der deles af linje 1 og 2 (mellem De Brouckère og Schuman) blev indviet 17. december 1969 som premetro, der blev betjent af sporvogne. I 1976 blev strækningen omdannet til metro.

Premetro 
Premetro-netværket består af tre sporvognslinjer (T3, T4, and T7) som kører delvist gennem de undergrundsstrækninger, som det oprindeligt var meningen skulle konverteres til metrolinjer.

Der eksisterer nogle få, korte undergrundsstrækninger forberedt til metrodrift, men betjent af sporvogne, således at der i alt er 52 km undergrundsmetro og -sporveje. Der er i alt 69 metro- og premetro-stationer pr. 2011. Undergrundsstationer i premetro-netværket bruger det samme design som metrostationerne.

Fodnoter

Eksterne henvisninger 

 Interaktivt Bruxelles-metrokort 
 STIB/MIVB websted
 Officielt Metrokort
 Skalerbart kort
 Bruxelles-side på Urbanrail.net
 Photos: Métro de Bruxelles  
 Proposed network :  /  

Etableret i 1976
Bruxelles
Bruxelles, Metro de
Jernbanetransport i Belgien